เพชร เปิดใจหย่า ตั๊กแตน เคลียร์ทุกอย่างจบ
ยอมรับเจ้าชู้แต่ไม่เคยนอกใจ ยุติสานสัมพันธ์สาวในข่าว,หลังความสัมพันธ์ ระหว่างลูกทุ่งดัง เพชร สหรัตน์ กับ ตั๊กแตน ชลดา ได้สะบั้นลง เพราะ ตั๊กแตนโกรธจัดที่เห็นข้อความสนทนาระหว่างเพชรกับผู้หญิงอีกคนด้วยข้อความล่อแหลม โดยทั้งคู่ได้หย่าขาด กันเรียบร้อยแล้ว ล่าสุดเจอ เพชร มาร่วมงานประกาศรางวัลพระราชทานพระสุรัสวดี (ตุ๊กตาทอง) ครั้งที่ 31 ประจำปี พ.ศ.2560 ที่โรงละครอักษรา คิงเพาเวอร์ เลยถามว่า,ชีวิตโสดที่ผ่านมาเป็นยังไง?,สบายดีครับ ตอนนี้ทำงานอย่างเดียว ทุกอย่างเคลียร์จบหมดแล้วครับ เราหย่ากันเรียบร้อยแล้ว,เรื่องลิขสิทธิ์เพลงตกลงกันได้มั้ย?,เรื่องลิขสิทธิ์เพลงผมเป็นคนเขียนทั้งหมดให้กับคุณตั๊กแตน เรื่องรายได้ของลิขสิทธิ์เพลงอันนี้ผมไม่ได้รับค่าลิขสิทธิ์เพลง เพราะว่าผมทำเพลงให้น้องด้วยความตั้งใจที่จะทำจริงๆตอนที่อยู่ด้วยกัน ยกให้เค้าเลย ไม่ได้มีอะไรติดค้าง โดยส่วนตัวผมติดตามผลงานของน้องตลอด ไม่ได้มีความโกรธแค้น อย่างอีกคนที่เป็นประเด็นข่าวกับผม เค้าก็ใช้ชีวิตอยู่ที่อเมริกาตามปกติ ไม่ได้เป็นแฟนกัน ไม่ได้สานสัมพันธ์อะไรกันต่อ ทุกคนก็แยกย้ายกัน ก็จบลงด้วยดี,ตั๊กแตนมีแผลในใจกับเรื่องนี้ถึงขั้นบอกว่า เหม็นความรักไปเลย?,ผมมองว่าทุกคนรู้ความจริงอยู่แก่ใจว่าอะไรคืออะไรกับสิ่งที่มันเกิดขึ้น เราปิดคนอื่นได้ แต่เราไม่สามารถปิดตัวเองได้ ผมกล้าบอกได้ว่าอย่างคุณแจมมี่ที่เป็นประเด็นข่าว ผมไม่ได้สานสัมพันธ์อะไรกับเค้า แต่ผมก็เข้าใจลักษณะของคนเป็นภรรยาไปเห็นข้อความอย่างนั้นก็ต้องมีความรู้สึกว่ามันไม่ใช่ มันหนักเกินที่เค้าจะรับได้,กับคำที่ถูกกล่าวหาว่าเจ้าชู้เป็นเสือผู้หญิง?,ผมเจ้าชู้อยู่แล้ว ผมว่าทั้งหมดเราอย่ามาปฏิเสธการใช้ชีวิตของตัวเองเลย แต่เราต้องมีความรับผิดชอบ ตอนผมอยู่กับน้องแตน ผมไม่ดื่มเลยนะ เพราะน้องไม่ให้ดื่ม ผมมองว่าเรื่องเจ้าชู้ถ้าผมอยู่แบบเป็นจริงเป็นจังผมก็เลิกได้นะครับ แต่พอเรามีความรู้สึกว่าความลับที่อยู่ภายในครอบครัวจะไม่มีใครรู้ว่าเกิดอะไรขึ้น ผมไม่เคยนอกใจเค้า เว้นแต่ช่วงหลังๆพอมีปัญหา มีอะไรที่อึดอัดใจ ก็เริ่มมีไปคุยกับเพื่อนบ้าง เริ่มคุยกับคนอื่นบ้าง ก็ต้องหาทางระบายออกไป และที่โพสต์บอกว่าจับผมได้มาหลายครั้ง โดยนิสัยของแตนเป็นคนที่รับไม่ได้เรื่องพวกนี้ แตนคงไม่ทนมาหลายครั้ง ก็มีครั้งนี้แหละที่พีกและแรงสุด จนถึงขั้นรับไม่ได้,เสียดายเวลา 2 ปีที่ผ่านมามั้ย?,ผมเสียดายนะ เค้าเป็น คนขยัน ตั้งใจทำงานช่วงที่อยู่กับเราก็ถือว่าดีมากๆ,อยากบอกอะไรกับตั๊กแตนมั้ย?,สิ่งต่างๆที่เลวร้ายที่มันเกิดขึ้น ผมลืมไปหมดแล้ว อย่างน้อยๆก็พิสูจน์ให้ผมกับคุณแจมมี่ไม่ได้อยู่ด้วยกัน ไม่ได้คบเป็นแฟน และอยากจะบอกว่าหากมันทำให้เค้ารู้สึกว่ามันเลวร้าย ผมไม่ดี ก็ขอโทษ ช่วงนั้นที่ผมไม่ได้ตอบหรือพูดอะไร เพราะแค่ผมไอผมก็โดนด่าแล้ว ผมว่าทั้งสองฝ่ายไม่ได้มีใครมาอยู่ด้วยกันด้วยความที่ไม่รักกัน ผมว่ารักกัน และถึงจุดๆหนึ่ง ควรจะเดินจากกันด้วยสิ่งดีๆ วันที่หย่าเป็นวันสุดท้าย ที่ได้เจอกัน ถามว่ายังห่วงใยมั้ย ผมห่วงใยนะ เพราะเวลาแตนรักใคร เค้ามีความรักให้ อย่างเต็มที่ด้วยความจริงใจและจริงจังจริงๆ.
หลังความสัมพันธ์ ระหว่างลูกทุ่งดัง เพชร สหรัตน์ กับ ตั๊กแตน ชลดา ได้สะบั้นลง เพราะ ตั๊กแตนโกรธจัดที่เห็นข้อความสนทนาระหว่างเพชรกับผู้หญิงอีกคนด้วยข้อความล่อแหลม
ตั๊กแตน ชลดา,เพชร สหรัตน์,หย่า,เจ้าชู้,ตุ๊กตาทอง,นักร้อง